Per Augdahl
Store norske leksikon,Jus,Jurister
Per Augdahl var en norsk jurist, ekspedisjonssjef i Justisdepartementes lovavdeling 1925–1941, professor i rettsvitenskap ved Universitetet i Oslo 1941–1959.
Han hadde et betydelig forfatterskap især vedrørende arve- og skifterett, selskapsrett, panterett og konkurs, obligasjonsrett, sivilprosess og rettskildelære. Særlig må nevnes Rettskilder (3. utgave 1973), Den norske obligasjonsretts alminnelige del (5. utgave) 1978 og Aksjeselskaper efter norsk rett (3. utg. 1959).Hans bøker er preget av en logisk, analytisk og jordnær holdning til jusen, med klar avstandtagen fra alt som er oppkonstruert. Les mer i Store norske leksikon Per Augdahl i Norsk biografisk leksikon